
REFERAT
Privind participarea Consiliului Local în calitate de sustinator financiar al proiectului „Editarea si tiparirea revistei de cultura, literatura si arta  Rostirea Romaneasca”, sustinut  de Fundatia Culturala „Rostirea Romaneasca”
Fundatia Culturala „Rostirea Romaneasca” din Timişoara a depus solicitarea nr. SC2005-  021832/ 16.12..2005 a privind susţinerea financiară a proiectului „Editarea si tiparirea revistei de cultura, literatura si arta  Rostirea Romaneasca” in perioada ianuarie- decembrie 2006.
Proiectul isi propune formarea publicului cititor; sprijinirea tinerelor talente prin publicarea debutantilor;  pastrarea si promovarea patrimoniului si traditiei culturale locale si nationale; mentinerea caracterului multicultural prin publicarea autorilor de mai multe nationalitati; dezvoltarea cooperarii culturale internationale prin schimburi de publicatii si traduceri;  cresterea accesului la actul cultural al elevilor, studentilor si sprijinirea doctoranzilor; promovarea valorilor culturale locale in circuitul cultural national, regional si international. Revista reprezinta Timisoara in plan cultural national. Se intentioneaza publicarea a 4 numere,trimestrial,  respectiv 1.200 exemplare pe an.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 8.000 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

